PATVIRTINTA

Šiaulių „Ringuvos“ specialiosios mokyklos

direktoriaus 2017 m. balandžio 25 d.

įsakymu Nr. TOV-33

**ŠIAULIŲ „RINGUVOS“ SPECIALIOSIOS MOKYKLOS**

**APSAUGOS DARBUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Apsaugos darbuotojas yra darbuotojas, kurio pareigybė priskiriama D lygiui, kuriam atlikti nebūtinas specialus išsilavinimas ir darbo patirtis, jis turi būti ne jaunesnis kaip 18 metų.

2. Pareigybės lygis – D.

3. Profesijos kodas – 962916.

4. Pareigybės paskirtis – pareigybė reikalinga prižiūrėti, saugoti mokyklos patalpas, kiemą.

5. Pareigybės pavaldumas – šias pareigas einantis darbuotojas yra tiesiogiai pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Apsaugos darbuotojas turi žinoti, mokėti ir išmanyti:

6.1. gesintuvų naudojimo taisykles;

6.2. žinoti specialiųjų tarnybų ir administracijos darbuotojų telefonus;

6.3. darbo tvarkos taisyklių reikalavimus;

6.4. saugos ir sveikatos darbe, priešgaisrinės saugos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Į darbą ateina ir iš jo išeina darbo grafike nurodytu laiku.

8. Negalėdamas ateiti į darbą dėl pateisinamų priežasčių, apie tai praneša administracijos atstovui.

9. Neįleidžia pašalinių žmonių į mokyklos teritoriją ir pastatą.

10. Prieš darbo pradžią apsaugos darbuotojas privalo apžiūrėti, patikrinti, ar visi langai uždaryti, ar užrakintos durys, užsirakina įvažiavimo į mokyklos teritoriją vartus.

11. Patikrina, ar nėra elektrosaugos pažeidimų, ar nepalikta įjungta šviesa, atsukti vandens čiaupai.

12. Prižiūri, saugo mokyklos teritoriją ir pastatą nuo pašalinių žmonių, esant neatidėliotinoms ir nenumatytoms aplinkybėms laikinai pakeičia naktinę auklę (pvz. ji netikėtai suserga ar palydi susirgusį bendrabučio gyventoją į ligoninę).

13. Nakties metu apsaugos darbuotojui draudžiama miegoti.

14. Patalpas laiko užrakintas.

15. Švenčių ir kitomis atmintinomis dienomis iškabina (7.00 val.) ir nukabina (22.00 val.) valstybės vėliavą.

16. Prieš darbo pabaigą apsaugos darbuotojas patikrina patalpas ir užrakina duris bei atrakina įvažiavimo į mokyklos teritoriją vartus

17. Savavališkai keisti darbo grafiką griežtai draudžiama.

18. Laikosi Vidaus darbo tvarkos ir kitų nustatytų taisyklių, nepažeidinėja darbo režimo.

19. Dalyvauja mokyklos savivaldoje.

20. Dalyvauja bendrose mokyklos veiklose: posėdžiuose, pasitarimuose, susirinkimuose

**IV SKYRIUS**

**MOKINIŲ SAUGUMO UŽTIKRINIMAS**

21. Apsaugos darbuotojas, įtaręs ar pastebėjęs žodines, fizines, socialines patyčias, smurtą:

21.1. nedelsdamas įsikiša ir nutraukia bet kokius tokį įtarimą keliančius veiksmus;

21.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

21.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

21.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

22.Apsaugos darbuotojas, įtaręs ar pastebėjęs patyčias kibernetinėje erdvėje arba gavęs apie jas pranešimą:

22.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

22.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

22.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

22.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

22.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

23.Už savo pareigų netinkamą vykdymą ar nevykdymą, už sąmoningai padarytą materialinę žalą darbuotojas atsako įstatymų nustatyta tvarka.

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(apsaugos darbuotojo vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(apsaugos darbuotojo vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(apsaugos darbuotojo vardas, pavardė, parašas)

Data